CELEX: 32007D0457
Language: lv
Date: 2007-06-21 00:00:00
Title: 2007/457/EK: Komisijas Lēmums ( 2007. gada 21. jūnijs ), ar ko groza Lēmumus 2001/689/EK, 2002/739/EK, 2002/740/EK, 2002/741/EK un 2002/747/EK, lai pagarinātu ekoloģisko kritēriju spēkā esamības termiņu Kopienas ekomarķējuma piešķiršanai dažiem ražojumiem (izziņots ar dokumenta numuru K(2007) 3128)   (Dokuments attiecas uz EEZ)

3.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 173/29
            
         
      KOMISIJAS LĒMUMS
   
   (2007. gada 21. jūnijs),
   ar ko groza Lēmumus 2001/689/EK, 2002/739/EK, 2002/740/EK, 2002/741/EK un 2002/747/EK, lai pagarinātu ekoloģisko kritēriju spēkā esamības termiņu Kopienas ekomarķējuma piešķiršanai dažiem ražojumiem
   (izziņots ar dokumenta numuru K(2007) 3128)
   (Dokuments attiecas uz EEZ)
   (2007/457/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2000. gada 17. jūlija Regulu (EK) Nr. 1980/2000 par pārskatīto Kopienas ekoetiķetes piešķiršanas programmu (1), un jo īpaši tās 6. panta 1. punkta otro daļu,
   apspriedusies ar Eiropas Savienības Ekomarķējuma komiteju,
   tā kā:
   
               (1)
            
            
               Ekoloģiskie kritēriji, kas paredzēti Komisijas 2001. gada 28. augusta Lēmumā 2001/689/EK, ar ko nosaka ekoloģiskos kritērijus Kopienas ekomarķējuma piešķiršanai trauku mazgāšanas mašīnām (2), zaudē spēku 2007. gada 28. augustā.
            
         
               (2)
            
            
               Komisijas 2002. gada 3. septembra Lēmums 2002/739/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai iekštelpu krāsām un lakām un groza Lēmumu 1999/10/EK (3), zaudē spēku 2007. gada 31. augustā.
            
         
               (3)
            
            
               Komisijas 2002. gada 3. septembra Lēmums 2002/740/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai gultas matračiem un groza Lēmumu 98/634/EK (4), zaudē spēku 2007. gada 31. augustā.
            
         
               (4)
            
            
               Komisijas 2002. gada 4. septembra Lēmums 2002/741/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai kopēšanas un zīmēšanas papīram un groza Lēmumu 1999/554/EK (5), zaudē spēku 2007. gada 31. augustā.
            
         
               (5)
            
            
               Ekoloģiskie kritēriji, kas paredzēti Komisijas 2002. gada 9. septembra Lēmumā 2002/747/EK, ar ko nosaka pārskatītus ekoloģiskos kritērijus Kopienas ekomarķējuma piešķiršanai spuldzēm un groza Lēmumu 1999/568/EK (6), zaudē spēku 2007. gada 31. augustā.
            
         
               (6)
            
            
               Atbilstīgi Regulai (EK) Nr. 1980/2000 ir savlaicīgi pārskatīti ekoloģiskie kritēriji, kā arī ar tiem saistītās vērtēšanas un pārbaudes prasības, kas noteiktas minētajos lēmumos.
            
         
               (7)
            
            
               Ņemot vērā minēto kritēriju un prasību pārskatīšanu, visos piecos gadījumos ir lietderīgi ekoloģisko kritēriju un prasību spēkā esamību pagarināt uz 18 mēnešiem.
            
         
               (8)
            
            
               Ņemot vērā to, ka pārskatīšanas pienākums saskaņā ar Regulu (EK) Nr. 1980/2000 attiecas tikai uz ekoloģiskajiem kritērijiem un vērtēšanas un pārbaudes prasībām, ir lietderīgi, ka Lēmumi 2001/689/EK, 2002/739/EK, 2002/740/EK, 2002/741/EK un 2002/747/EK paliek spēkā.
            
         
               (9)
            
            
               Tādēļ ir attiecīgi jāgroza Lēmumi 2001/689/EK, 2002/739/EK, 2002/740/EK, 2002/741/EK un 2002/747/EK.
            
         
               (10)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota atbilstīgi Regulas (EK) Nr. 1980/2000 17. pantam,
            
         IR PIEŅĒMUSI ŠO LĒMUMU.
   1. pants
   Lēmuma 2001/689/EK 3. pantu aizstāj ar šādu pantu:
   
      “3. pants
      Ražojumu grupai – “trauku mazgāšanas mašīnas” – noteiktie ekoloģiskie kritēriji un ar tiem saistītās vērtēšanas un verifikācijas prasības ir spēkā līdz 2009. gada 28. februārim.”
   
   2. pants
   Lēmuma 2002/739/EK 5. pantu aizstāj ar šādu pantu:
   
      “5. pants
      Ekoloģiskie kritēriji ražojumu grupai – “iekštelpu krāsas un lakas” – un saistītās novērtēšanas un pārbaudes prasības ir spēkā līdz 2009. gada 28. februārim.”
   
   3. pants
   Lēmuma 2002/740/EK 5. pantu aizstāj ar šādu pantu:
   
      “5. pants
      Ražojumu grupai – “gultas matrači” – noteiktie ekoloģiskie kritēriji un ar tiem saistītās novērtēšanas un pārbaudes prasības ir spēkā līdz 2009. gada 28. februārim.”
   
   4. pants
   Lēmuma 2002/741/EK 5. pantu aizstāj ar šādu pantu:
   
      “5. pants
      Ekoloģiskie kritēriji ražojumu grupai – “kopēšanas un zīmēšanas papīrs” – un saistītās novērtēšanas un pārbaudes prasības ir spēkā līdz 2009. gada 28. februārim.”
   
   5. pants
   Lēmuma 2002/747/EK 5. pantu aizstāj ar šādu pantu:
   
      “5. pants
      Ekoloģiskie kritēriji ražojumu grupai – “spuldzes” – un saistītās novērtēšanas un pārbaudes prasības ir spēkā līdz 2009. gada 28. februārim.”
   
   6. pants
   Šis lēmums ir adresēts dalībvalstīm.
   
      Briselē, 2007. gada 21. jūnijā
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 237, 21.9.2000., 1. lpp.
   
      (2)  OV L 242, 12.9.2001., 23. lpp. Lēmumā grozījumi izdarīti ar Lēmumu 2005/783/EK (OV L 295, 11.11.2005., 51. lpp.).
   
      (3)  OV L 236, 4.9.2002., 4. lpp.
   
      (4)  OV L 236, 4.9.2002., 10. lpp.
   
      (5)  OV L 237, 5.9.2002., 6. lpp.
   
      (6)  OV L 242, 10.9.2002., 44. lpp. Lēmumā grozījumi izdarīti ar Lēmumu 2005/384/EK (OV L 127, 20.5.2005., 20. lpp.).